Peep Pedmanson

Peep Pedmanson (sündinud 8. augustil 1963 Põltsamaal) on eesti humorist, režissöör, stsenarist ja karikaturist. 

Peep Pedmansoni kui humoristist stsenaristi tuntumate teoste hulka kuuluvad komöödiasari "Vanad ja kobedad" (2000–2001) ning sarjast inspireeritud täispikk mängufilm "Vanad ja kobedad saavad jalad alla" (2003). Tema stsenaariumi järgi naerutas koomikutepaar Henrik Normann ja Madis Milling Maie ja Valdurina rahvast ka kuuel suvetuuril. Tema koostatud tekste esitasid miljonitele Euroopa televaatajatele 2002. aastal Eestis toimunud Eurovisiooni lauluvõistluse õhtujuhtidena Annely Peebo ja Marko Matvere.Signe Lahtein. Peep Pedmanson, Maie ja Valduri perekonnasõber Kroonika/Delfi, 30.06.2004. 

2025. aasta seisuga on ajakirjandusväljaannetes ilmunud üle 500 Pedmansoni karikatuuri.

Haridus
Peep Pedmanson on lõpetanud 1981. aastal Põltsamaa Keskkooli ja 1986. aastal Tartu Riikliku Ülikooli ajakirjanduse erialal. 1989. aastal lõpetas ta Moskva Riikliku Kinokomitee juures stsenaristide ja režissööride kõrgemad kursused (režissöör-animaatori erialal). 

Töökäik
Ta on töötanud filmistuudiotes Tallinnfilm (1988–1993), Eesti Joonisfilm ja Nukufilm (1994–1998), filmitoimetajana kultuurilehes Sirp (1997–1998) ning alates 1998. aastast mitmes reklaamiagentuuris (nt Inorek & Grey; Artwerk). 

2025. aasta seisuga töötab ta Eesti Filmi Instituudis filmieksperdina.Töötajad Eesti Filmi Instituudi koduleht. 28.01.2025.

Looming
Raamatud
Laurence J. Peter, Raymond Hull - "Peteri printsiip", illustraator ja kujundaja Peep Pedmanson, (Ilo, 1992) 
Luulekogu "Taltsad unekäod" (72 lk, Umara, 1997), kujundanud Peep Pedmanson, ISBN 9985910346
Humoreskikogu "Vanad ja kobedad" (Tänapäev, 2002) ISBN 9789985621028
Humoreskikogu "Maie ja Valduri kodune köök" (136 lk, Sild, 2002), ISBN 9789985942260
"Miriami lood" (88 lk, 2009) Autorid: Leelo Tungal ja Peep Pedmanson, ISBN 9789949452156
"Estonian Song and Dance Celebrations" (36 lk, 2014), kujundanud Peeter Laurits, illustratsioonid Toomas Pääsuke, ISBN 9789949950775
"Hopp i säng!" Veiko Belials, Contra, Andrus Kivirähk, Kivisildnik, Peep Pedmanson, Juhani Püttsepp, Jürgen Rooste, Peeter Sauter, Karl Martin Sinijärv, Jaan Tätte ja Jaanus Vaiksoo (108 lk, 2007), kujundanud Piret Mildeberg, illustratsioonid Jüri Mildeberg, ISBN 9789949153619

Filmistsenaariumid
 "Reisikiri", 1989
 "Mardipäev", 1989
 "Kilpkonnade lõppmäng", 1990
 "Igaühele oma", 1990
 "Eesel heliredelil", 1993
 "Tallinna legendid", 1995
 "Just märried", 1998
 "Porgand!", 2003
 "Miriami jõulupäkapikk", 2003
 "Vanad ja kobedad saavad jalad alla", 2003
 "Miriam mängib peitust", 2004
 "Miriam merehädas", 2006
 "Miriami pesakast", 2006
 "Hundi agoonia", 2006
 "The Scarecrow", 2007
 "Miriami hernehirmutis", 2007
 "Miriami teatriseiklus", 2007
 "Miriami piknik", 2007
 "Miriami värvid", 2008
 "Aja meistrid", 2008
 "Miriami katkine pilt", 2009
 "91 kilomeetrit. Eestimaa Kroonika 2009", 2010
 "Tallinna kilud", 2011
 "Täitsa lõpp", 2011
 "Miriami köögikombain", 2012
 "Miriami rohelised täpid", 2012
 "Lisa Limone ja Maroc Orange: tormakas armulugu", 2013
 "Elavad pildid", 2013
 "Miriami kodutu koer", 2015
 "Miriami kana unistus", 2016
 "Miriam järve ääres", 2017

Telesarjade stsenaariumid
 "Vanad ja kobedad"
 "Õpetajate tuba"
 "Eestlane ja venelane"
 "Kälimehed"

Tunnustus
 1981 – Vilniuse karikatuuritriennaali "Homo Sapiens-3" diplom
 2005 – Aasta Rosin (kogumik "Ruttu tuttu! Eesti isade unejutte", autorid Karl-Martin Sinijärv, Veiko Belials, Andrus Kivirähk, Juhani Püttsepp, Contra, Jürgen Rooste, Jaanus Vaiksoo, Kivisildnik, Peeter Sauter, Jaan Tätte ja Peep Pedmanson; pildid: Jüri Mildeberg)
 2009 – Oskar Lutsu huumoripreemiaLutsu huumoripreemia laureaat on Peep Pedmanson. Õhtuleht, 17. veebruar 2009

Viited

Välislingid
Peep Pedmanson IMDb andmebaasis
 Signe Lahtein. Peep Pedmanson, Maie ja Valduri perekonnasõber Kroonika/Delfi, 30. juuni 2004

Kategooria:Eesti karikaturistid
Kategooria:Eesti humoristid
Kategooria:Eesti filmitegijad
Kategooria:Eesti luuletajad
Kategooria:Põltsamaa Ühisgümnaasiumi vilistlased
Kategooria:Tartu Ülikooli filoloogiateaduskonna vilistlased
Kategooria:Sündinud 1963